vi da is is is is tr en es pl ko is tr en de nl fr es es ca it pt pt is fi sv da hbs_lat hu ro ja zh zh pl el ru tr bg ar ko he ur fy id ms th et hbs_lat lt sk hbs_lat sl vi es is is is sk en is it is de is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is pt is is is is is is is is is is is is is is is is is is is is is is is is is is is is is is is is is is is is is en en hbs_lat is is is id is en is is is en is fi is is is cs pl is is is pt is en is is nb en is is en is is is is en is is sv is is fr is is is is fr gl ceb is pt sv en pl en en en en en en en en en en en en en en en en en en en en en en en en en en en en en en en en en en en en en en en en en en hbs_lat en sk is is is is is es is is is is is is is is is is is is en is is hbs_lat is is is is is es is is is is is is is is is is is is en is hbs_lat is is is is is is is is is is is en is is is is is is nb is is is is is en
Booking.com: Gagnaleynd og fótspor (Cookies).
Veldu þitt tungumál. Við bjóðum upp á íslensku og 42 önnur tungumál.
Mest notuðu tungumálin af fólki á Íslandi
Bentu vini á okkur og þénaðu
Gisting Flug Lestir Rútur Bílaleigubílar Leigubílar til og frá flugvelli
Fyrst ber að nefna að einkalíf þitt skiptir okkur máli. Við vitum vel að flestar sambærilegar tilkynningar hafa einnig orð á þessu en okkur er fúlasta alvara. Þú hefur lagt allt þitt traust á okkur með því að nýta þér þjónustu Booking.com og við kunnum að meta það. Það þýðir jafnframt að við leggjum okkur fram við að standa vörð um þær persónulegu upplýsingar sem þú hefur látið okkur í té.
Skjal þetta útlistar hvernig við notum og vinnum úr persónuupplýsingum þínum. Vonandi er skjalið læsilegt og gagnsætt svo þú getir séð hvar við stöndum án þess að hundleiðast lesturinn. Þar að auki höfum við einnig sett inn upplýsingar um hvernig best er að hafa samband við okkur ef þú hefur einhverjar spurningar varðandi persónuupplýsingar þínar. Við svörum þeim með glöðu geði. Vinsamlega lestu einnig yfirlýsingu okkar um fótspor (cookies) sem upplýsir þig um notkun Booking.com á fótsporum og annarri samskonar tækni.
Ef þú hefur einhvern tímann nýtt þér þjónustu okkar þá veist þú nú þegar að Booking.com býður upp á ferðatengda þjónustu á netinu. Til þess notum við okkar eigin vefsíðu og öpp fyrir snjalltæki ásamt annars konar vettvangi á netinu eins og síðum samstarfsaðila og samfélagsmiðla. Nú spyrð þú ef til vill af hverju við erum að taka þetta fram. Ástæðan er eftirfarandi: allar upplýsingarnar sem fylgja eiga við allar vettvangsgerðir. Margar vettvangsgerðir, ein trúnaðaryfirlýsing.
Trúnaðaryfirlýsing þessi á við hvers konar upplýsingar sem við söfnum saman á þessum vettvangi sem og öðrum sambærilegum stöðum honum tengdum (eins og í gegnum tölvupósta til þjónustuvers okkar). Hún er í töluvert skárri yfirlestrar. Samstarfsaðilar í gistiþjónustu ættu hinsvegar einnig að líta á trúnaðaryfirlýsinguna fyrir samstarfsaðila í gistiþjónustu.
Við gætum mögulega breytt trúnaðaryfirlýsingunni af og til. Ef þér er annt um einkalíf þitt, þá skalt þú heimsækja síðuna reglulega. Þá veistu nákvæmlega hvar þú stendur.
Hvers konar persónuupplýsingum safnar Booking.com?
Við getum ekki aðstoðað þig við að bóka gististað drauma þinna án upplýsinga frá þér. Við biðjum því um ákveðnar upplýsingar þegar þú nýtir þér þjónustu okkar. Þessar upplýsingar eru allar frekar staðlaðar – nafn þitt, tengiliðsupplýsingar, nöfn samferðalanga ef við á og greiðsluupplýsingar. Einnig söfnum við annars konar upplýsingum frá tölvunni þinni. Þær geta verið IP-tala hennar, vafrinn sem þú notar og tungumálastillingar. Það koma einnig upp aðstæður þar sem við tökum við upplýsingum um þig frá öðrum eða við söfnum sjálfkrafa saman annars konar upplýsingum. Þetta er staðlað yfirlit yfir þær upplýsingar sem við söfnum en ef þú vilt vita meira þá förum við nánar í saumana á þeim hér fyrir neðan. Lesa meira
Af hverju safnar og notar Booking.com persónuupplýsingar þínar?
Ástæður þess að við biðjum þig um persónuupplýsingar eru reyndar ansi góðar – það hjálpar okkur við að hafa umsjón með bókunum þínum á netinu, ganga úr skugga um að þú fáir bestu mögulegu þjónustu og til að halda upplýsingum þínum öruggum. Við notum einnig persónuupplýsingar þínar til að hafa samband við þig og upplýsa þig um nýjustu og bestu tilboð okkar. Það eru fleiri ástæður fyrir því að við biðjum þig um þessar upplýsingar – ef þú vilt vita meira getur þú lesið þér nánar til um þær. Lesa meira
Hvernig deilir Booking.com gögnum þínum með þriðja aðila?
Mismunandi aðilar koma að þjónustu Booking.com á ýmsa vegu og af ólíkum ástæðum. Meginástæðan er að deila bókunargögnum þínum með gististaðnum til að ljúka við bókunina. Aðrir aðilar kunna að fá einhver gögn en þeir aðilar eru á okkar vegum og sjá þér fyrir þjónustu Booking.com, en þar má nefna fjármálastofnanir, auglýsendur og í sumum tilfellum yfirvöld. Hér fyrir neðan förum við nánar í saumana á hvernig við notum og deilum gögnum þínum með þessum aðilum. Lesa meira
Hvernig vinnur Booking.com úr samskiptum sem þú og gististaðurinn sem þú bókaðir hjá gætuð hafa átt í gegnum Booking.com?
Booking.com getur hjálpað þér og samstarfsaðilum í gistiþjónustu að skiptast á upplýsingum og beiðnum varðandi gististaði og bókanir með því að vísa samskiptunum í gegnum Booking.com. Ef þú vilt vita meira um hvernig Booking.com tekur við og meðhöndlar samskiptin, haltu þá áfram lestrinum. Lesa meira
Við bjóðum upp á ókeypis öpp en gegnum þau söfnum við saman og vinnum úr persónuupplýsingum. Þau virka á svipaðan hátt og vefsíðan okkar en þau bjóða þér einnig að nota staðsetningarþjónustu okkar. Lesa meira
Hvernig nýtir Booking.com sér samsfélagsmiðla?
Notkun samfélagsmiðla getur verið samþætt þjónustu Booking.com á mismunandi máta sem felur í sér að við söfnum einhverjum af persónuupplýsingum þínum eða þá að samfélagsmiðillinn taki við einhverjum af þínum upplýsingum. Lestu þér til ef þig langar til að vita meira um hvernig þessar upplýsingar eru notaðar. Lesa meira
Hvaða öryggis- og varðveisluráðstafanir gerir Booking.com til að tryggja öryggi persónuupplýsinga þinna?
Samkvæmt evrópskum persónuverndarlögum, beitum við okkur fyrir því að koma í veg fyrir óheimilan aðgang að, og misnotkun á, persónuupplýsingum. Lesa meira
Hvernig meðhöndlar Booking.com persónuupplýsingar barna?
Booking.com er þjónusta sem þér er einungis heimilt að nýta þér ef þú ert 18 ára eða eldri. Við vinnum aðeins úr upplýsingum um börn með leyfi foreldra eða forráðamanna. Lesa meira
Hvernig getur þú stjórnað þeim persónuupplýsingum sem þú hefur gefið Booking.com?
Þú hefur alltaf rétt á að fara yfir þær persónuupplýsingar sem við geymum um þig. Þú getur beðið um yfirlit yfir persónuupplýsingar þínar með því að senda okkur tölvupóst á netfangið hér fyrir neðan. Vinsamlega skrifaðu „Beiðni um persónuupplýsingar“ í titil póstsins til að flýta aðeins fyrir hlutunum. Lesa meira
Hver ábyrgist notkun persónuupplýsinga á vefsíðu og öppum Booking.com?
Booking.com B.V. er staðsett í Amsterdam, Hollandi, og stjórnar notkun persónuupplýsinga á vefsíðum þess og öppum í snjalltækjum. Lesa meira
Hvers konar persónuupplýsingum safnar Booking.com?
Þú ert sem sagt að leita að frekari upplýsingum. Hérna færðu betri yfirsýn yfir þær upplýsingar sem við söfnum.
Persónuupplýsingar sem þú lætur okkur í té.
Ef þú þarft að ná sambandi við starfsfólk þjónustuvers okkar eða hefur samband við okkur á einhvern annan hátt (eins og í gegnum samfélagsmiðla eða með samskiptum í gegnum síðu okkar við gististað sem þú bókaðir hjá) munum við líka safna upplýsingum frá þér þaðan. Eftir að dvöl lýkur geta gestir fengið beiðni um að skilja eftir umsagnir til að tryggja að framtíðargestir fái pottþétt það sem þeir eru að leitast eftir.
Það eru einnig önnur tilfelli þar sem þú veitir okkur upplýsingar. Ef þú ert til dæmis að leita með snjalltæki getur þú leyft Booking.com að sjá staðsetningu þína eða veitt aðgang að tengiliðsupplýsingum þínum – það hjálpar okkur að veita þér okkar allra bestu þjónustu. Þú getur einnig opnað notendasvæði sem gerir þér kleift að vista allar persónulegar stillingar, hlaða inn myndum, gefa fyrri bókunum umsagnir eða skipuleggja og hafa umsjón með framtíðarbókunum (allt frekar gagnlegt).
Með því að taka þátt í tilvísunarprógrömmum eða happdrættum lætur þú okkur í té persónuupplýsingar. Jafnframt getur þú sent okkur athugasemdir eða beðið um aðstoð við notkun ferðaþjónustu Booking.com.
Auðvitað er ekki víst að þú sért eingöngu að bóka fyrir þig. Þú gætir verið að ferðast með öðrum gestum og bætt upplýsingum um viðkomandi við bókun þína eða jafnvel bókað fyrir hönd einhvers annars. Ef þú ert með svæði á Booking.com Business getur þú líka búið til heimilisfangabók til að auðvelda viðskiptaferðir, ásamt því að hafa umsjón með bókunum annarra. Í einhverjum tilfellum getur þú notað Booking.com til að deila upplýsingum með öðrum, t.d. með því að áframsenda óskalista eða taka þátt í tilvísunarprógrömmum. Þessar upplýsingar má hinsvegar bara nýta eins og lýst er í viðmótinu sem boðið er upp á – farðu nánar í saumana á þessu þar ef þú vilt vita meira.
Á þessari stundu þykir okkur hinsvegar rétt að benda á að það er á þinni ábyrgð að þeir einstaklingar sem þú hefur deilt upplýsingum um séu meðvitaðir um það og hafi samþykkt hvernig Booking.com notar upplýsingar þeirra (eins og útskýrt er í þessari handhægu trúnaðaryfirlýsingu).
Persónuupplýsingar sem við söfnum sjálfvirkt.
Jafnvel þó þú endir ekki á því að bóka þegar þú heimsækir vefsíður okkar eða öpp, söfnum við mögulega ákveðnum upplýsingum sjálfvirkt. Þær geta verið IP-talan þín, dagsetning og tími heimsóknar á síðuna, vélbúnaður, hugbúnaður eða vafrarinn sem þú notar og upplýsingar um stýrikerfi tölvunnar sem og útgáfur forrita og tungumálastillingar. Við gætum einnig safnað upplýsingum um smelli og hvaða síður þér hafa verið sýndar.
Ef þú ert að nota snjalltæki gæti verið að við söfnum gögnum sem auðkennir snjalltækið þitt, sérstillingar tækisins og einkenni þess, upplýsingar um staðsetningu, bilanir í öppum og aðrar kerfistengdar hreyfingar. Þegar þú framkvæmir bókun skráir kerfið okkar með hvaða hætti og á hvaða vefsíðum þú bókaðir eða af hvaða vefsíðum þú fórst inn á vefsíðu og/eða öpp Booking.com.
Persónuupplýsingar sem við fáum frá öðrum aðilum.
Þetta snýst ekki aðeins um það sem þú segir okkur. Það kann að vera að við fáum einnig upplýsingar um þig frá öðrum aðilum. Það geta verið samstarfsaðilar, eins og hlutdeildarfélagar, eða aðrir sjálfstæðir þriðju aðilar. Allar þær upplýsingar sem við fáum frá þeim getum við notað með þeim upplýsingum sem við fáum frá þér. Til dæmis er bókunarþjónusta Booking.com ekki aðeins í boði á Booking.com og á öppum Booking.com, heldur er hún líka hluti af þjónustu hlutdeildarfélaga sem þú finnur á netinu. Þegar þú notar einhvern þeirra ert þú að gefa samstarfsaðilum okkar bókunarupplýsingar þínar, en þeir áframsenda síðan upplýsingarnar til okkar. Við nýtum okkur einnig þjónustu þriðju aðila til að einfalda greiðsluferlið á milli notenda og gististaða. Þessir þjónustuaðilar deila greiðsluupplýsingum þannig að við getum framkvæmt og meðhöndlað bókun þína og tryggt að allt gangi snurðulaust fyrir sig.
Annað dæmi er að við gætum notað símaþjónustu sem hluta af þjónustu okkar til að gera þér kleift að hafa samband við gististaðinn sem þú bókaðir á og þegar við gerum slíkt fáum við gögn um símtölin (eins og t.d. hvert þú hringdir, hver þú ert, dagsetningu símtals og lengd). Við gætum einnig fengið upplýsingar um þig svo við getum sýnt þér auglýsingar sem eru sniðnar að þér. Undir valmöguleikanum „Af hverju safnar og notar Booking.com persónulegu upplýsingarnar þínar?“ getur þú nálgast nánari upplýsingar. Þegar þú tengir svæðið þitt hjá Booking.com við svæði þín á samskiptamiðlum er möguleiki á að persónulegum upplýsingum verði deilt með Booking.com af viðkomandi samskiptamiðli en aðeins ef þú heimilar þeim að gera það.
Samstarfsaðilar með gistiþjónustu geta líka deilt upplýsingum um þig með Booking.com. Þetta gæti gerst t.d. ef þú þarft aðstoð með komandi bókun, ef deilur koma upp um bókun (en okkur þykir auðvitað miður þegar svoleiðis gerist) eða ef önnur samskipti eiga sér stað vegna bókunar þinnar um Booking.com.
Af hverju safnar Booking.com persónuupplýsingum og notar þær?
Við notum upplýsingarnar sem við söfnum um þig af ýmsum ástæðum. Persónuupplýsingar þínar geta verið nýttar á eftirfarandi hátt:
Bókanir: Fyrst og fremst notum við persónuupplýsingar um þig til að framkvæma og meðhöndla bókanir þínar á netinu, sem er auðvitað það sem fyrirtækið okkar snýst um! Það gæti verið að við bjóðum þér einnig aðrar ferðatengdar vörur og þjónustu frá þriðja aðila. Þetta gerum við á vefsíðu okkar og ef þú kýst að nýta þér þetta munum við nota upplýsingarnar um þig til að framkvæma og meðhöndla pöntun þína alveg eins og við gerum þegar þú bókar aðeins gistingu.
Þjónustuver: Við bjóðum upp á alþjóðlegt þjónustuver á svæðisbundnum skrifstofum okkar á meira en 20 tungumálum og við erum til staðar allan sólarhringinn, alla daga vikunnar. Með því að deila upplýsingum um þig með starfsfólki alþjóðlega þjónustuversins okkar getum við svarað þér þegar þú þarft á því að halda. Það getur t.d. verið til að hjálpa þér að finna hentuga gistingu eða til að svara spurningum sem þú kannt að hafa um bókun þína (og allar aðrar fyrirspurnir).
Stillingar svæðis: Notendur Booking.com geta búið til notandasvæði á vefsíðum okkar eða öppum. Við notum upplýsingarnar sem þú gefur okkur til að stilla þetta svæði og það gerir þér kleift að gera ýmislegt gagnlegt. Þú getur haft umsjón með bókunum þínum og öðrum kaupum, nýtt þér sértilboð, bókað fram í tímann á einfaldan hátt og haft umsjón með upplýsingum þínum. Með því að hafa umsjón með upplýsingum þínum getur þú geymt og deilt listum, deilt myndum, séð gististaði sem þú hefur leitað að áður á einfaldan hátt og skoðað aðrar ferðatengdar upplýsingar sem þú hefur gefið upp. Ef þú vilt getur þú deilt ákveðnum upplýsingum á notandasvæðinu þínu með því að búa til opinberan prófíl sem tengist annað hvort fornafni þínu eða skjánafni sem þú velur. Notendur Booking.com Business geta vistað tengiliðaupplýsingar í stillingum svæðisins, haft umsjón með viðskiptabókunum sínum og tengt aðra notendur við Booking.com Business-svæðið.
Hópar á netinu: Það getur einnig verið að við gerum notendum með notandasvæði kleift að tengjast og eiga samskipti við aðra notendur í gegnum nethópa. Öll slík samskipti kunna að vera sýnileg öðrum notendum með svæði eða samstarfsaðilum með gistiþjónustu.
Markaðsstörf: Við notum einnig upplýsingar þínar í markaðstilgangi. Það getur t.d. verið eftirfarandi:
Við gætum notað tengiliðsupplýsingar þínar til að senda fréttir af ferðatengdum vörum og þjónustu þegar þú bókar hjá okkur eða setur upp notandasvæði. Þú getur sagt upp áskrift á þessum auglýsingapóstum á einfaldan, fljótlegan hátt hvenær sem er. Þú smellir einfaldlega á hlekkinn „segja upp áskrift“ sem er að finna í öllum fréttabréfum.
Mögulega birtast sérstök tilboð á vefsíðu Booking.com, öppum eða vefsíðum/öppum þriðja aðila (þar á meðal samfélagssíðum), sem byggja á upplýsingum sem þú hefur gefið okkur. Þetta kunna að vera tilboð sem þú getur bókað beint á vefsíðu Booking.com eða tilboð eða vörur þriðja aðila sem við höldum að þú gætir haft áhuga á. Okkar markmið er að tryggja að auglýsingar frá Booking.com, sem þér eru sýndar á öðrum vefsíðum eða öppum, séu eins viðeigandi fyrir þig og það gerum við með því að byggja á upplýsingum sem við fáum frá þriðja aðila. Booking.com gæti því stöku sinnum keypt eða fengið upplýsingar um þig frá samstarfsaðilanum Acxicom. Skoðaðu https://www.acxiom.co.uk/about-acxiom/privacy/uk-privacy-policy/ ef þú vilt frekari upplýsingar um Acxicom og gögnin sem þau útvega, og ef þú vilt skrá þig úr prógramminu. Vinsamlega skoðaðu skilmála okkar um fótspor (cookies) og „Hverjir eru valkostir þínir?“ til að fá nánari upplýsingar um hvernig þú skráir þig úr sérsniðnum auglýsingum.
Þegar þú tekur þátt í annarri kynningarstarfsemi (eins og getraunum, tilvísunarprógrömmum eða keppnum) notum við þær upplýsingar sem þarf til að framkvæma þessar kynningar.
Samskipti við þig: Við höfum mögulega samband við þig undir öðrum kringumstæðum með tölvupósti, í síma eða með smáskilaboðum. Leiðin sem við notum veltur á því hvaða upplýsingar þú hefur gefið okkur áður. Við vinnum einnig úr skilaboðum þínum til okkar. Það eru ýmsar ástæður fyrir þessu. Til dæmis:
Við svörum og meðhöndlum beiðnir sem þú eða gististaðurinn sem þú bókaðir hjá hefur sent. Booking.com býður gestum og samstarfsaðilum með gistiþjónustu ýmsar leiðir til að skila af sér upplýsingum, beiðnum og athugasemdum um gistirýmið og bókanir sem hafa verið gerðar, í gegnum Booking.com. Til að fá frekari upplýsingar skaltu skruna aðeins niður og lesa kaflann sem heitir „Hvernig vinnur Booking.com úr samskiptum sem þú og gististaðurinn sem þú bókaðir hjá gætuð hafa átt í gegnum Booking.com?“
Ef þú hefur ekki klárað bókun á netinu getur verið að við sendum þér tölvupóst til að minna þig á að halda áfram með bókunina. Við trúum því að þessi aukaþjónusta sé gagnleg fyrir þig þar sem þú getur haldið áfram með bókun án þess að þurfa að leita að gistingu eða fylla út bókunarupplýsingarnar aftur.
Þegar þú nýtir þér þjónustu okkar getur verið að við sendum þér könnun eða bjóðum þér að skilja eftir umsögn um upplifun þína á Booking.com.
Við sendum þér einnig mögulega annað efni tengt bókunum þínum, á borð við upplýsingar um hvernig þú hefur samband við Booking.com ef þú þarft aðstoð á meðan þú ert á ferðinni, og upplýsingar sem við teljum að gætu verið gagnlegar fyrir þig við undirbúning ferðarinnar eða varðandi það að fá sem mest út úr dvölinni. Við sendum þér einnig mögulega efni tengt komandi dvölum eða samantekt frá fyrri bókunum sem þú gerðir í gegnum Booking.com.
Jafnvel þótt þú sért ekki með komandi dvöl, gætum við þurft að senda þér önnur skilaboð, sem gætu til dæmis verið öryggistilkynningar.
Markaðsrannsóknir: Stundum biðjum við viðskiptavini okkar um að taka þátt í markaðsrannsóknum. Allar persónuupplýsingar sem þú gefur okkur vegna markaðsrannsókna verða eingöngu notaðar að fengnu samþykki þínu.
Efling öruggrar og traustverðugrar þjónustu: Til þess að skapa traustverðugt umhverfi fyrir þig, aðra ferðalanga, samstarfsaðila Booking.com og samstarfsaðila í gistiþjónustu, notum við mögulega persónuupplýsingar í þeim tilgangi að greina og koma í veg fyrir svik og aðra ólöglega eða óæskilega starfsemi. Á sama hátt gætum við notað persónuupplýsingar við áhættumat og af öryggisástæðum, meðal annars til að tryggja að notendur og bókanir séu raunverulegar. Í slíkum athugunum gætum við þurft að fresta staðfestingu ákveðinna bókana.
Betrumbætur á þjónustu okkar: Við notum einnig persónuupplýsingar í greiningarskyni. Þetta er hluti af viðleitni okkar til að bæta þjónustu og upplifun notenda, en getur einnig verið í prófunartilgangi, fyrir bilanaleit og til að betrumbæta virkni og gæði ferðaþjónustu okkar á netinu. Helsta markmiðið með þessu er að gera vettvang okkar á netinu sem bestan og sérsníða hann að þínum þörfum, einfalda síðuna okkar og gera hana ánægjulegri í notkun.
Gestaumsagnir og aðrar upplýsingar tengdar áfangastöðum: Á meðan dvöl þinni stendur og eftir að henni lýkur, á þeim gististöðum sem þú bókar í gegnum okkur, færð þú mögulega boð um að senda inn gestaumsögn. Við bjóðum einnig mögulega þeim gestum sem þú hefur bókað fyrir að skrifa umsögn. Í þessu boði felst mögulega beiðni um upplýsingar um gististaðinn, áfangastaðinn og aðra þjónustu sem þú gætir hafa bókað í gegnum Booking.com (til dæmis afþreyingu).
Notendur með svæði geta valið að birta umsögn undir skjánafni í stað raunverulegs nafns (sem má velja í notendastillingum). Þar að auki er hægt að birta umsögn nafnlaust. Með því að ljúka við gestaumsögn, samþykkir þú að hana megi birta (líkt og er lýst nákvæmlega í Skilmálum og skilyrðum) til dæmis á upplýsingasíðu viðkomandi gististaðar á síðum okkar, í öppum, á svæðum okkar á samfélagsmiðlum og samfélagsmiðlaöppum, eða á vefsíðu viðkomandi gististaðar eða vefsíðu samstarfsaðila. Þetta er í þeim tilgangi að láta aðra ferðalanga vita um gæði gististaðarins sem þú dvaldir á, áfangastaðina sem þú valdir eða þjónustuna sem þú nýttir þér.
Ef þú gefur til kynna hvort gestaumsögn var gagnleg eða ekki, munum við safna saman þeim ábendingum ásamt skoðunum annarra viðskiptavina, í þeim tilgangi að flokka og forgangsraða gestaumsögnum. Við notum mögulega upplýsingar úr listum þínum eða aðrar upplýsingar tengdar áfangastöðum á nafnlausan hátt, nema þessar upplýsingar séu sjáanlegar á síðunni þinni. Þetta er í þeim tilgangi að hjálpa ferðalöngum eins og þér að finna rétta áfangastaðinn og bestu gistinguna.
Eftirlit með símtölum: Þegar þú hringir í þjónustuver okkar, notar Booking.com sjálfvirkt kerfi sem greinir símanúmerið þitt til að tengja það við gerðar bókanir – þetta getur sparað tíma fyrir bæði þig og starfsfólk í þjónustuveri okkar. Starfsfólk þjónustuvers okkar gæti samt beðið um auðkenningu, til að tryggja að bókunarupplýsingar þínar haldist leynilegar.
Á meðan símtölum við starfsfólk Booking.com stendur, gæti átt sér stað hlustun eða símtöl gætu verið hljóðrituð og notuð í til gæðastjórnunar og þjálfunar. Upptökur eru geymdar í takmarkaðan tíma og þeim er sjálfkrafa eytt, nema Booking.com hafi réttmæta ástæðu til að geyma slíka upptöku í lengri tíma (eins lengi og nauðsynlegt getur talist), þar á meðal í þeim tilgangi að rannsaka svik. Upptökur af símtölum verður farið með í samræmi við þessa trúnaðaryfirlýsingu.
Lagalegur tilgangur: Að lokum gætum við, við ákveðnar aðstæður, þurft að nota upplýsingar um þig til að framfylgja skilmálum um notkun netbókunarþjónustu Booking.com þegar þess er þörf af réttmætum ástæðum.
Eftirfarandi er lagalegur grundvöllur sem við byggjum á við meðferð upplýsinga þinna:
Að framfylgja samningi: Notkun á upplýsingum þínum getur verið nauðsynleg til að framfylgja þeim samningi sem er í gildi á milli þín og okkar. Ef þú notar til dæmis þjónustu okkar við að framkvæma bókun á netinu, notum við upplýsingar þínar til að framfylgja þeirri skyldu sem við höfum að gegna til að ljúka við og hafa umsjón með þeirri bókun, í samræmi við þann samning sem er í gildi á milli okkar.
Lögmætar ástæður: Við notum mögulega upplýsingar þínar af lögmætum ástæðum, til dæmis til að sýna þér það efni sem hentar þér best á vefsíðunni, með tölvupóstum og fréttabréfum, til þess að bæta og kynna vörur okkar og þjónustu sem og efni vefsíðunnar okkar, til að koma í veg fyrir svik, sem og í stjórnsýslu- eða lagalegum tilgangi.
Samþykki: Við gætum notast við samþykki þitt til að nota persónuupplýsingar þínar í ákveðnum beinum markaðstilgangi. Þú getur dregið samþykki þitt til baka á hvaða tímapunkti sem er með því að hafa samband við okkur í gegnum þær leiðir sem birtar eru í lok þessarar trúnaðaryfirlýsingar.
Hvernig deilir Booking.com gögnum þínum með þriðju aðilum?
Við ákveðnar kringumstæður deilum við persónuupplýsingum þínum með þriðju aðilum.
Með gististaðnum sem þú bókaðir á: Þetta er lykilatriði fyrir starfsemi okkar! Til þess að ljúka við bókunina þína, sendum við viðeigandi bókunarupplýsingar til gististaðarins sem þú bókaðir á. Þessar upplýsingar gætu innihaldið nafn þitt, tengiliðsupplýsingar, greiðsluupplýsingar, nafn gesta sem eru að ferðast með þér og þær séróskir sem þú tilgreindir þegar þú bókaðir. Ef þú hefur spurningu varðandi bókunina þína, höfum við mögulega samband við samstarfsaðilann með gistiþjónustu og biðjum viðkomandi um að sjá um beiðnina. Sé greiðsla ekki framkvæmd í bókunarferlinu í gegnum vefsíðu Booking.com, sendum við kreditkortaupplýsingar þínar áfram til gististaðarins sem þú bókaðir á (að því gefnu að þú hafir gefið okkur þessar upplýsingar í bókunarferlinu). Ef upp kemur deila tengd bókun, veitum við mögulega samstarfsaðilanum með gistiþjónustu upplýsingar um bókunarferlið eftir þörfum. Þetta gæti innifalið afrit af bókunarstaðfestingunni sem sönnun á því að bókun hafi í raun verið framkvæmd.
Skrifstofa Booking.com á staðnum: Til þess að styðja notkun á þjónustu Booking.com, verður upplýsingum þínum mögulega deilt með dótturfélögum Booking.com-samstæðunnar. Ef þú vilt lesa allt sem þú gætir viljað vita um Booking.com-samstæðuna skaltu fara á Booking.com.
Þjónusta þriðju aðila: Við notum mögulega þjónustuaðila til að vinna úr persónuupplýsingum þínum fyrir okkar hönd. Þetta er af nokkrum ástæðum, þar á meðal til að senda út markaðsefni. Þriðju aðilar sem veita þjónustu eru bundnir af trúnaðarákvæðum og mega ekki nota persónuupplýsingar þínar í öðrum tilgangi.
Greiðsluþjónustuaðilar og (aðrar) fjármálastofnanir: Þegar bakfærslukröfur eru gerðar fyrir bókun þína, ýmist af þér eða eiganda þess kreditkorts sem notað er við bókunina, gætum við þurft að deila ákveðnum bókunarupplýsingum með greiðsluþjónustuaðilanum og viðeigandi fjármálastofnunum svo hægt sé að meðhöndla bakfærslukröfuna. Þær gætu verið afrit af bókunarupplýsingunum þínum eða IP-tala tölvunnar sem notuð var við bókunina. Jafnframt gætum við deilt upplýsingum með tengdum fjármálastofnunum ef við teljum það bráðnauðsynlegt til að uppljóstra um eða fyrirbyggja svik.
Lögbær yfirvöld: Við deilum persónuupplýsingum með lögreglu þegar þess er krafist með lögum eða er nauðsynlegt til að fyrirbyggja eða uppljóstra glæpsamlega hegðun eða svik eða til að lögsækja einstaklinga sem uppvísir eru að þess háttar hegðun. Við gætum þurft að deila persónulegum gögnum með lögbærum yfirvöldum til að vernda og verja réttindi okkar eða gististaði eða réttindi og gististaði samstarfsaðila okkar.
Samstarfsaðilar: Við vinnum með mörgum samstarfsaðilum um allan heim. Sumir þessara samstarfsaðila dreifa og auglýsa þjónustu okkar ásamt því að hjálpa öðrum samstarfsaðilum að deila og auglýsa þeirra eigin ferðatengdri þjónustu. Priceline corporate group gæti einnig verið meðal þessara samstarfsaðila en Booking.com starfar líka undir þeim. Þetta getur þýtt að þjónusta þeirra sé byggð inn í vefsíðu okkar og öpp, þau hafi verið virkjuð til að sýna þér sérsniðnar auglýsingar eða að bókunarþjónusta Booking.com sé innbyggð í heimasíðu þeirra og/eða öpp.
Þegar þú gengur frá bókun á vefsíðu eða appi einhvers samstarfsaðila okkar verða ákveðnar persónuupplýsingar áframsendar til okkar. Ef samstarfsaðili sér viðskiptavinum fyrir þjónustu þá mun Booking.com deila upplýsingum sem tengdar eru bókun þinni með samstarfsaðilanum (ef og þegar þess er þörf) til að sjá þér fyrir viðeigandi og gagnlegri þjónustu. Þegar þú bókar í gegnum vefsíðu einhvers samstarfsaðila okkar mun viðkomandi fá ákveðinn hluta persónuupplýsinga frá okkur sem tengjast viðeigandi bókun. Gögnin eru eingöngu ætluð til notkunar af þeim (m.a. til greiningar), en ef beiðni liggur fyrir frá þér verður þeim einnig deilt vegna markaðsstarfa og vildarklúbba.
Þegar þú gengur frá bókun á vefsíðum samstarfsaðila skalt þú taka þér tíma í að lesa yfir skilmála gististaðarins varðandi gagnaleynd ef þú kýst að vita hvernig samstarfsaðilarnir kunna að nota persónuupplýsingar þínar. Þegar við bjóðum þér aðrar ferðatengdar vörur og/eða þjónustu gætum við deilt upplýsingunum þínum með tengdum samstarfsaðilum til að fara með eða hafa umsjón með pöntun þinni. Til að upplýsa um og koma í veg fyrir svik gætum við einnig skipst á upplýsingum um notendur okkar við samstarfsaðila.
Hvernig vinnur Booking.com úr samskiptum sem þú og gististaðurinn gætu átt í gegnum Booking.com?
Booking.com býður þér og samstarfsaðilum í gistiþjónustu upp á mismunandi leiðir til að eiga samskipti varðandi gististaði og bókanir sem gerðar eru í gegnum Booking.com. Ef þú ert með spurningar varðandi bókun þína eða varðandi samstarfsaðila gististaða þá getur þú haft samband við Booking.com í gegnum app Booking.com, í gegnum síðuna „My Booking Page“, og í gegnum aðrar leiðir sem við gætum gert aðgengilegar.
Booking.com kann að hafa aðgang að samskiptum og nota sjálfvirk kerfi til að fara yfir, skanna og greina samskipti af eftirfarandi ástæðum: af öryggisástæðum, til að koma í veg fyrir svik, til að vera í samræmi við laga- og reglugerðarkröfur, vegna rannsókna á mögulegum misferlum, vegna vöruþróunar og umbóta, vegna annars konar rannsókna, til að fylgjast með þátttöku viðskiptavina sem jafnframt felur í sér að sjá þér fyrir betri upplýsingum og tilboðum sem við teljum að þú getir hagnast af og svo vegna tæknilegrar aðstoðar sem og aðstoðar við viðskiptavini. Við áskiljum okkur rétt til þess að hindra afhendingu á eða fara yfir samskipti sem við teljum að geti verið með meinfýsilegt innihald, geti verið amapóstur eða sem við teljum að þér, samstarfsaliðum gististaða, Booking.com eða öðrum geti staðið ógn af. Vinsamlega athugaðu að öll samskipti sem eiga sér stað í gegnum samskiptatól Booking.com verða vistuð af Booking.com. Samstarfsaðilar okkar sem þú bókaðir hjá beint og samstarfsaðilar í gistiþjónustu gætu kosið að hafa bein samskipti við þig í gegnum tölvupóst eða aðrar leiðir sem Booking.com hefur enga umsjón með.
Hvernig nýtir Booking.com sér snjalltæki?
Við bjóðum upp á ókeypis öpp fyrir alls konar snjalltæki ásamt útfærslum af vefsíðu okkar sem hafa verið lagaðar að símum og spjaldtölvum. Öppin og útfærslurnar af vefsíðunni vinna úr persónuupplýsingum þínum á nokkurn veginn sama máta og vefsíðan okkar gerir – og þau gera þér einnig kleift að nota staðsetningu þína til að finna gististað í nágrenninu. Við getum sent þér tilkynningar með þínu leyfi, með upplýsingum um bókun þína. Þú getur gefið okkur aðgang að staðsetningu þinni eða tengiliðsupplýsingum til að gera okkur kleift að uppfylla óskir þínar um þjónustu. Þegar þú setur inn mynd úr snjalltæki, gæti myndin verið merkt með upplýsingum um staðsetningu þína. Vinsamlega lestu leiðbeiningar snjalltækis þíns um hvernig breyta á stillingum og leyfa deilingu á þess háttar upplýsingum eða viðtöku á tilkynningum.
Booking.com notar mögulega svokallaða rakningu á milli ólíkra tækja til þess að gera þjónustuna og markaðsstarfsemina sem besta. Þetta getur verið gert með eða án notkunar á fótsporum (cookies). Ef þú vilt fá nánari upplýsingar um fótspor eða aðra svipaða tækni, bendum við á yfirlýsingu okkar um fótspor hér fyrir neðan. Með því að notast við rakningu á milli ólíkra tækja getur Booking.com rakið notendahegðun þvert á ólík tæki. Hluti af þessu er að mögulega tengir Booking.com gögn sem safnað er frá ákveðnum vafra eða ákveðnu símtæki við aðra tölvu eða tæki sem tengt er við tölvuna eða tækið sem gögnunum var safnað frá.
Til þess að gera efni í fréttabréfum Booking.com sem best, tengir Booking.com saman leitir og bókanir sem þú gerðir úr öðrum tölvum og tækjum á meðan þú varst skráð/ur inn á notandasvæðið þitt á hverri af þessum tölvum og tækjum. Ef þú vilt ekki að Booking.com tengi saman slíkt efni í þeim tilgangi að setja saman fréttabréf eða til að gera efni vefsíðunnar og/eða appsins sem best, getur þú annað hvort skráð þig út í tækinu eða tölvunni eða afþakkað fréttabréf Booking.com.
Hægt er að sérsníða þær auglýsingar sem þér eru sýndar á öðrum vefsíðum eða öppum, byggt á virkni þinni í tengdum tölvum og tækjum. Ef þú vilt ekki taka þátt í auglýsingastarfsemi NIA-aðila, sem snýr að notendahegðun (sjá yfirlýsingu okkar um fótspor undir „Hverjir eru valkostir mínir?“), getur þú lokað á rakningu á milli ólíkra tækja í auglýsingatilgangi. Við tökum fram að þótt þú skráir þig út af notandasvæðinu, þýðir það ekki að þú lokir á sérsniðnar auglýsingar.
Hvernig nýtir Booking.com sér samsfélagsmiðla?
Við notum samfélagsmiðla á mismunandi vegu hér hjá Booking.com. Við notum þá að hluta til til að auðvelda notkun á bókunarþjónustu á netinu en jafnframt til að koma samstarfsaðilum okkar, ferðatengdum vörum og þjónustu á framfæri og til að auglýsa og bæta þjónustu okkar.
Skráðu þig inn með innskráningarupplýsingum samfélagsmiðlasvæðis þín. Við kunnum að bjóða þér að skrá þig inn á notandasvæði á Booking.com í gegnum samfélagsmiðlasvæði þitt svo þú þurfir ekki að muna mismunandi notandanöfn og lykilorð fyrir mismunandi svæði. Eftir að þú hefur skráð þig inn einu sinni getur þú ávallt notað samskiptamiðlasvæðið þitt til að skrá þig inn á svæðið þitt á Booking.com. Þú getur líka aftengt svæðin frá hvoru öðru hvenær sem er.
Innbyggðar samfélagsmiðlaviðbætur. Við höfum sett innbyggðar samfélagsmiðlaviðbætur á vefsíðu Booking.com og öpp. Það þýðir að þegar þú smellir á einn af hnöppunum (eins og Facebook-þumalinn) er ákveðnum upplýsingum deilt með þessum samskiptamiðlum. Ef þú ert skráð/ur inn á samskiptamiðlasvæðið þitt á sama tíma gæti samskiptamiðillinn tengt þessar ákveðnu upplýsingar við svæði þitt og þannig mögulega sýnt virkni þína á samfélagsmiðlaprófílnum þínum sem hægt er svo að deila með öðrum innan svæðis þíns.
Önnur þjónusta og aðrir eiginleikar samskiptamiðla. Við kunnum jafnframt að samþætta aðra þjónustu samskiptamiðla (eins og skilaboðaþjónustu) til að þú getir átt samskipti við Booking.com eða tengiliði þína varðandi þjónustu okkar. Einnig kunnum við að halda úti samskiptamiðlasvæðum og bjóða öpp á einhverjum samskiptamiðlum. Hvenær sem þú tengist Booking.com í gegnum samskiptamiðla kann samskiptamiðillinn að leyfa þér að deila upplýsingum með Booking.com. Ef þú velur að deila verður þér almennt sagt af samskiptamiðlinum hvaða upplýsingum verður deilt. Til dæmis, þegar þú skráir þig inn á svæðið þitt á Booking.com í gegnum samskiptamiðlasvæðið þitt kann ákveðnum upplýsingum (með leyfi þínu til handa samfélagsmiðlimsins) að vera deilt með Booking.com. Þessar upplýsingar gætu verið netfangið þitt, aldur eða prófílmyndir sem vistaðar eru á svæði þínu.
Almennar upplýsingar sem aðgengilegar eru á samskiptamiðlasvæði þínu (t.d. netfang, stöðuuppfærslur og tengiliðir) verið meðal þeirra upplýsinga sem þú kýst að deila með okkur þegar þú skráir þig á samskiptamiðlaappi Booking.com eða tengist skilaboðaþjónustu samskiptamiðla án þess að vera með svæði á Booking.com. Við notum þessar upplýsingar til að sjá þér fyrir þeirri þjónustu sem þú hefur óskað eftir, eins og t.d. að áframsenda skilaboð sem þú vilt senda til tengiliða eða til að búa til sérsniðna notendaupplifun í appinu sjálfu eða á vefsíðum okkar. Þetta þýðir að við getum sérsniðið þjónustu okkar að þínum þörfum, upplýst þig og vini þína um bestu áfangastaðina og greint og bætt ferðatengdu þjónustu okkar. Samskiptamiðillinn þinn getur sagt þér meira um hvernig þeir nota og nýta gögn hvenær sem þú tengist Booking.com í gegnum þá.
Hvaða öryggisráðstafanir hefur Booking.com til staðar til að vernda persónuupplýsingar þínar?
Í samræmi við evrópsk gagnaverndarlög, beitum við okkur fyrir því að koma í veg fyrir óheimilan aðgang að, og misnotkun á, persónuupplýsingum.
Við notum viðeigandi fyrirtækjakerfi og -aðferðir til að verja og vernda þær persónuupplýsingar sem okkur eru veittar. Við notum einnig öryggisverklag ásamt tæknilegum og sýnilegum takmörkunum til þess að fá aðgang og nota persónuupplýsingarnar á okkar miðlum. Aðeins starfsmönnum með leyfi er heimilt að fá aðgang að persónuupplýsingum í starfi sínu.
Hvernig meðhöndlar Booking.com persónuupplýsingar barna?
Þjónustu Booking.com er ekki beint að börnum undir 18 ára aldri. Notkun á þjónustu okkar er aðeins leyfð sé gilt samþykki til staðar frá foreldri eða forráðamanni. Ef við fáum upplýsingar frá barni undir 18 ára aldri, áskiljum við okkur rétt til að eyða þeim. Í ákveðnum aðstæðum, þegar bókun er gerð, þegar ferðatengd þjónusta er keypt, eða í einstökum aðstæðum (svo sem varðandi þjónustu miðaða að fjölskyldum) gæti Booking.com safnað og notað upplýsingar um barn, en einungis að fengnu samþykki foreldris.
Hvernig getur þú séð hvaða persónuupplýsingar þú hefur látið Booking.com í té?
Þú átt alltaf rétt á því að endurskoða hvaða persónuupplýsingar við geymum um þig. Þú getur beðið um yfirlit yfir persónuupplýsingar þínar með því að senda okkur tölvupóst á netfangið sem gefið er upp hér fyrir neðan. Vinsamlega skrifaðu „Beiðni um persónuupplýsingar“ í efnislínuna á tölvupóstinum til að flýta fyrir.
Þú getur einnig haft samband ef þú telur að persónuupplýsingarnar sem við erum með skráðar séu rangar eða ef þú telur að við höfum ekki lengur rétt til að nota persónuupplýsingarnar eða ef þú ert með aðrar spurningar varðandi notkun á persónuupplýsingum þínum eða um þessa trúnaðaryfirlýsingu. Vinsamlega sendu okkur tölvupóst eða bréf með því að nota tengiliðsupplýsingarnar hér fyrir neðan. Við meðhöndlum beiðni þína í samræmi við viðeigandi hollensk gagnaverndarlög. Þú getur eytt notandasvæði þínu hvenær sem er með því að skrá þig inn á svæðið á vefsíðu Booking.com og velja að fjarlægja svæði.
Hver ber ábyrgð á meðhöndlun persónuupplýsinga á vefsíðu og í öppum Booking.com?
Booking.com B.V. stýrir meðhöndlun persónuupplýsinga á vefsíðum þess og í öppum. Booking.com B.V. er einkahlutafélag, sem starfar eftir hollenskum lögum og er með skrifstofur við Herengracht 597, 1017 CE Amsterdam, Hollandi. Ef einhverjar ábendingar eða athugasemdir eru varðandi þessa trúnaðaryfirlýsingu skaltu senda tölvupóst á customer.service@booking.com og við munum hafa samband strax. Við erum alltaf til í að spjalla þegar kemur að trúnaðarmálum.
Yfirlýsing um fótspor (cookies)
Hægt er að nota fótspor (cookies) og önnur rakningartól á vefsíðum okkar og í öppum á ýmsan hátt, til dæmis svo að Booking.com-vefsíðan virki, til að greina umferð eða til að nota við auglýsingamál. Það eru annað hvort við sem notum þessi tól beint eða samstarfsaðilar okkar, þar á meðal þriðju aðilar sem við störfum með í þjónustu og auglýsingagerð. Þú getur lesið meira hér ef þú vilt fræðast meira um hvað fótspor eru, hvernig þau eru notuð og hverjir valkostir þínir eru.
Hvernig eru fótspor notuð?
Hverjir eru valkostir mínir?
Fótspor eru lítið magn af gögnum sem sett eru í vafra tölvunnar þinnar eða í snjalltæki þitt. „Fótspor fyrsta aðila“ eru fótspor sem koma frá aðilanum sem stýrir léninu sem fótsporin eru á. Fótspor Booking.com eru því „fótspor fyrsta aðila“. Í þeim tilfellum sem við leyfum öðrum að nota fótspor á vefsíðum og öppum Booking.com, köllum við þau fótspor „fótspor þriðja aðila“.
Ennfremur er munur á tímabundnum og varanlegum fótsporum. Tímabundin fótspor eru aðeins til staðar þar til þú lokar vafranum. Varanleg fótspor eru með lengri líftíma og eyðast ekki sjálfkrafa þegar þú lokar vafranum. Stefna okkar er að nota fótspor og leyfa fótspor með að hámarki 5 ára líftíma. Í sérstökum undantekningartilvikum, til dæmis af öryggisástæðum og þegar nauðsyn krefur, geta fótspor haft lengri líftíma.
Samhliða fótsporum eru önnur tól notuð sem eru svipuð fótsporum. Þetta eru til dæmis vefvitar (einnig kallað pixlamerki, vefpöddur eða GIF), URL til rakningar eða hugbúnaðarþróunartól (SDK). Vefviti er örlítil mynd sem er aðeins einn pixill sem hægt er að senda í tölvuna þína sem hluti af vefsíðubeiðni, í appi, í auglýsingu eða í tölvupósti á HTML-sniði. Hægt er að nota pixla til að sækja upplýsingar úr tækinu þínu, til dæmis tegund tækis eða stýrikerfis, IP-tölu og heimsóknartíma. Þeir eru einnig notaðir til að setja fótspor og lesa fótspor í vafranum þínum. URL til rakningar eru notuð til að komast að því frá hvaða vefsíðum Booking.com-vefsíðurnar og -öppin eru notuð. SDK eru örlitlir kóðar í öppum sem virka eins og fótspor og vefvitar.
Öll þessi tækni og tól kallast „fótspor“ í þessari yfirlýsingu um fótspor.
Hvernig eru fótspor notuð?
Fótspor eru notuð af ýmsum ástæðum. Þau gera það að verkum að þú þekkist sem sami notandinn á öllum síðum vefsíðu, á milli vefsíðna eða þegar þú notar app.
Vefsíða okkar og öpp nota fótspor af mismunandi ástæðum:
Tæknileg fótspor: Við viljum bjóða gestum okkar upp á háþróaða, notendavæna vefsíðu og öpp sem aðlaga sig sjálfkrafa að þörfum þeirra og óskum. Til að ná þessu fram notum við tæknileg fótspor til að sýna þér vefsíðu okkar, til að hún virki vel, til að búa til notandasvæðið þitt, til að skrá þig inn og til að hafa umsjón með bókunum þínum. Þessi tæknilegu fótspor eru bráðnauðsynleg svo vefsíður okkar virki vel.
Hagnýt fótspor: Við notum einnig hagnýt fótspor til að muna kjörstillingar þínar og til að aðstoða þig við notkun vefsíðunnar og appanna á skilvirkan og áhrifaríkan hátt. Þessi fótspor muna til dæmis hvaða gjaldmiðil þú vilt nota, tungumál, fyrri leitarstillingar og gististaði sem þú hefur skoðað. Við notum mögulega fótspor líka til að muna skráningarupplýsingar þínar svo þú þurfir ekki að slá þær aftur inn í hvert sinn sem þú heimsækir vefsíðuna okkar (væri það ekki óþolandi?). Lykilorðið þitt verður hins vegar alltaf dulkóðað. Þessi hagnýtu fótspor eru ekki bráðnauðsynleg til að vefsíða okkar virki en þau bæta virknina og upplifun þína á Booking.com.
Greiningarfótspor: Við notum þessi fótspor til að fá innsýn í hvernig gestir okkar nota Booking.com. Þetta þýðir að við getum komist að því hvað virkar og virkar ekki, bætt vefsíður okkar og öpp, skilið betur áhrif auglýsinga og samskipta og tryggt að við séum ávallt áhugaverð og með á nótunum. Gögnin sem við söfnum eru til dæmis hvaða vefsíður þú hefur skoðað, hvaða vefsíðum þú komst frá og fórst á af okkar síðu, hvernig tæki þú notaðir, hvaða tölvupósta þú hefur opnað og brugðist við, ásamt upplýsingum um tíma og dagsetningu.
Þetta þýðir að við getum líka notað upplýsingar um hvernig þú notaðir síðuna, eins og til dæmis fjölda smella á ákveðinni síðu, músahreyfingar þínar og skrun, leitarorð sem þú notar og textann sem þú skrifar í ýmsa reiti. Við notum greiningarfótspor sem hluta af auglýsingaherferðum okkar á netinu, til að komast að því hvernig notendur nota vefsíðuna okkar eða öpp eftir að þeir hafa séð auglýsingu frá okkur á netinu. Þetta gætu verið auglýsingar á vefsíðum þriðju aðila. Greiningarfótspor eru mögulega einnig notuð til að gera samstarfsaðilum okkar kleift að komast að því hvort viðskiptavinir þeirra nýta sér tilboð á gistingu sem eru partur af vefsíðum þeirra.
Auglýsingafótspor: Við notum fótspor þriðju aðila samhliða okkar eigin til að birta sérsniðnar auglýsingar á vefsíðum okkar og öðrum vefsíðum. Þetta kallast „endurmiðun“ („retargeting“) og byggir á vefhegðun, eins og til dæmis hvaða áfangastöðum þú hefur leitað að, hvaða gististaði þú hefur skoðað og hvaða verð þú hefur séð.
Hverjir eru valkostir þínir?
Til að fræðast meira um fótspor og hvernig þú getur stillt þau og eytt þeim, getur þú farið á allaboutcookies.org og skoðað hjálparsíðuna í vafranum þínum. Í stillingum vafra eins og Internet Explorer, Safari, Firefox eða Chrome getur þú stillt hvaða fótspor þú samþykkir og hafnar. Það veltur á vafra hvar þú finnur þessar stillingar. Notaðu valmyndina „Hjálp“ („Help“) í vafranum þínum til að finna þær stillingar sem þú þarft.
Ef þú velur að samþykkja ekki ákveðin tæknileg og/eða hagnýt fótspor getur verið að þú getir ekki notað ákveðna eiginleika vefsíðunnar. Að svo stöddu styðjum við ekki vafrastillinguna „Ekki rekja“ („Do not track“). Við munum endurskoða þessa skilmála ef hægt verður að setja fram almenna skilgreiningu á því hvað er nákvæmlega átt við með vafrastillingunni „Ekki rekja“.
Auglýsingar. Þegar kemur að netauglýsinga- og markaðsfyrirtækjum viljum við aðeins starfa með fyrirtækjum sem eru aðilar að Network Advertising Initiative (NAI) og/eða Interactive Advertising Bureau (IAB). Aðilar að NAI og IAB fylgja stöðlum og siðareglum iðnaðarins. Aðilar að NAI og IAB leyfa þér að hafna þátttöku í atferlisauglýsingum. Þú getur farið á www.networkadvertising.org til að kanna hvaða aðilar að NAI kunna að hafa skilið eftir auglýsingafótspor á tölvunni þinni.
Ef þú vilt ekki taka þátt í auglýsingastarfsemi NAI-aðila sem snýr að notendahegðun, skaltu haka við kassann við það fyrirtæki sem þú vilt sleppa. Þú gætir einnig kíkt á www.youronlinechoices.com eða www.youradchoices.com til að lesa meira um hvernig þú getur lokað á sérsniðnar auglýsingar. Snjalltækið getur mögulega gert þér kleift að takmarka aðgang að upplýsingum í markaðstilgangi í gegnum stillingar tækisins. Athugaðu að þótt þú lokir á hóp auglýsenda á netinu birtast þér enn auglýsingar á netinu og þú gætir lent í markaðsgreiningum. Þetta þýðir aðeins að þeir hópar sem þú lokaðir á geta ekki lengur sýnt þér auglýsingar sem eru sérsniðnar að vefstillingum þínum og nethegðun.
Greining. Til að hafa umsjón með gagnasöfnum í greiningarskyni með Google Analytics á ákveðnum vöfrum getur þú smellt á eftirfarandi hlekk: Google Analytics Opt-out Browser Add-on (aðeins í tölvu). Til að hafa umsjón með gagnasöfnum í greiningarskyni með Yandex.Metrica (rakningarpixill í eigu rússnesku leitarsíðunnar YANDEX) geta notendur sem eru með stillt á rússnesku, úkraínsku eða tyrknesku smellt á eftirfarandi hlekk: yandex.com. Yandex.Metrica er ekki notað fyrir notendur sem eru með stillt á önnur tungumál. Þú átt einnig kost á því að hafna sérsniðnum auglýsingum Yandex. Til þess þarft þú að fara á þessa síðu og afhaka í reitinn „Taka tillit til áhuga míns“.
Ef þú ert með einhverjar spurningar, ábendingar eða athugasemdir um þessa yfirlýsingu um fótspor skaltu endilega senda tölvupóst á customer.service@booking.com. Breytingar kunna að vera gerðar öðru hverju á þessari yfirlýsingu um fótspor. Þú getur heimsótt þessa síðu reglulega til að fylgjast vel með uppfærslum.
Sparaðu tíma, sparaðu pening!
Skráðu þig og við sendum þér bestu tilboðin
Sláðu inn netfangið þitt og við sendum þér bestu tilboðin
Sendið mér hlekk til að sækja ÓKEYPIS Booking.com-smáforritið!
Vinsamlegast sláðu inn gilt tölvupóstfang
Því miður. Villa hefur átt sér stað.
Því miður. Villa hefur átt sér stað.
Þú ert nú áskrifandi! Við munum brátt senda þér fyrsta tölvupóstinn.
Útgáfa fyrir spjaldtölvu |
Útgáfa fyrir síma |
Breyta bókuninni á netinu
Panta borð á veitingastað
Gagnaleynd og fótspor (Cookies)
Booking.com B.V. er staðsett í Amsterdam, Hollandi og nýtur alþjóðlegs fulltingis 198 skrifstofa í 70 löndum á heimsvísu.
Höfundaréttur © 1996–2018 Booking.com™. Öll réttindi áskilin.
Booking.com er hluti af The Priceline Group, leiðandi aðila á heimsvísu í ferðaþjónustu á netinu og tengdum þjónustugreinum.
Staðfestar umsagnir frá raunverulegum gestum
Við eigum yfir 70 milljón umsagnir um gististaði og þær eru allar frá staðfestum, raunverulegum gestum.
Þetta byrjar með bókun
Eina leiðin til að fá að gefa einkunn og umsögn er að bóka fyrst. Þannig vitum við að umsagnirnar okkar koma frá raunverulegum gestum sem hafa dvalið á gististaðnum.
Þegar gestir okkar dvelja á gististaðnum athuga þeir hve hljóðlátt herbergið er, hve vinalegt starfsfólkið er og fleira.
Og að lokum, umsögn
Að ferðalagi loknu segja gestirnir okkar frá dvölinni. Við athugum hverja einustu umsögn, fjarlægjum dónaskap og bætum þeim síðan á síðuna okkar.
Ef þú bókaðir gistingu í gegnum okkur og vilt gefa umsögn þarftu að skrá þig inn fyrst.
Skráðu þig inn og gefðu umsögn
eða skráðu þig inn með einum smelli
Breyttu bókuninni með staðfestingarnúmeri og PIN-númeri
Með því að skrá þig inn á svæðið þitt samþykkir þú trúnaðaryfirlýsingu okkar og skilmála og skilyrði
Sláðu inn netfangið þitt og við sendum þér tengil til að endurstilla lykilorðið þitt
Vinsamlegast athugaðu tölvupóstinn þinn og smelltu á tengilinn til að endurstilla lykilorðið þitt.
Sláðu inn netfangið og við sendum þér staðfestinguna aftur
Vinsamlegast sláðu inn gilt tölvupóstfang
Fyrir 5 nýjustu bókanirnar
Við höfum endursent þær staðfestingar sem þú baðst um á
Vinsamlegast athugaðu að það gæti tekið tölvupóstinn um 10 mínútur að berast
Við gátum því miður ekki endursent þær staðfestingar sem þú baðst um
Athugaðu netfangið og reyndu aftur
Netfang Búðu til lykilorð
Hefur þú áhuga á Booking.com Business?
Breyttu bókuninni með staðfestingarnúmeri og PIN-númeri
Sláðu inn netfangið þitt og við sendum þér tengil til að endurstilla lykilorðið þitt
Vinsamlegast athugaðu tölvupóstinn þinn og smelltu á tengilinn til að endurstilla lykilorðið þitt.
Með því að vera með síðu hjá okkur ertu að samþykkja skilmálana og skilyrðin og trúnaðaryfirlýsinguna
Viltu vera gestgjafi á Booking.com? Settu gististaðinn þinn inn hér
Skráning er ekki nauðsynleg
Hvar finn ég þessar upplýsingar?
Breyttu upplýsingum um gesti
Hafa samband við gististað
Skráðu þig inn eða búðu til svæði til að sjá allar bókanirnar þínar
Finnur þú ekki staðfestingarpóstinn? Við sendum hann aftur
Sláðu inn netfangið og við sendum þér staðfestinguna aftur
Vinsamlegast sláðu inn gilt tölvupóstfang
Fyrir 5 nýjustu bókanirnar
Við höfum endursent þær staðfestingar sem þú baðst um á
Vinsamlegast athugaðu að það gæti tekið tölvupóstinn um 10 mínútur að berast
Við gátum því miður ekki endursent þær staðfestingar sem þú baðst um
Athugaðu netfangið og reyndu aftur
SMS-skilaboð með 6 stafa sannreyningarkóða var sendur í símann sem tengdur er þessu svæði
Vinsamlega sláðu inn sannreyningarkóðann þinn: